ai4bharat/Pralekha huggingface dataset:
রেলমন্ত্রক
কাশ্মীর উপত্যকায় পুনরায় শুরু হ’ল ট্রেন চলাচল
নয়াদিল্লি, ২৬ নভেম্বর, ২০১৯
শীতের মরশুমে ব্যাপক তুষারপাতের ফলে কাশ্মীর উপত্যকায় যান চলাচল প্রায়শই বিঘ্নিত হয়। এই পরিস্থিতিতে উপত্যকায় ট্রেন পরিষেবাকে সবচেয়ে উপযুক্ত পরিবহণ মাধ্যম হিসাবে গণ্য করা হয়। ভারতীয় রেল স্থানীয় হাজার হাজার যাত্রীর সুবিধার্থে বারামুলা থেকে বাণীহাল পর্যন্ত ১৩৮ কিলোমিটার দীর্ঘ রুটে পুনরায় ট্রেন পরিষেবা চালু করেছে। জম্মু ও কাশ্মীরের রেল পুলিশের পক্ষ থেকে নিরাপত্তা ব্যবস্থা পুঙ্খানুপুঙ্খভাবে খতিয়ে দেখে যাবতীয় আশ্বাস দেওয়ার পর কাশ্মীর উপত্যকায় রেল পরিষেবা পুনরায় শুরু করার সিদ্ধান্ত নেওয়া হয়েছে।
সম্প্রতি উপত্যকায় ব্যাপক তুষারপাতের দরুণ রেল লাইনে ২০ থেকে ৪৫ সেন্টিমিটার পুরু বরফের চাদরে ঢেকে যায়। রেল লাইন থেকে বরফ সরানোর জন্য রেলের বরফ কাটার যন্ত্র ব্যবহার করা হয়। শ্রীনগর – বারামুলা শাখা এবং শ্রীনগর – বাণীহাল শাখায় নিরাপদে ট্রেন চালানোর পূর্বেই বরফ সরিয়ে ফেলা হয়। সেই অনুসারে, এই দুই শাখার মধ্যে গত ১০ ও ১৬ নভেম্বর পরীক্ষামূলকভাবে ট্রেন চালানো হয় এবং লাইনের পরিস্থিতি খতিয়ে দেখা হয়। গত ১২ই নভেম্বর থেকে শ্রীনগর ও বারামুলার মধ্যে সকাল ১০টা থেকে বেলা ৩টে পর্যন্ত দুই জোড়া যাত্রীবাহী ট্রেন পরিষেবা শুরু হয়। এই ট্রেনগুলির গতিবেগ ছিল ঘন্টায় ৪৫ কিলোমিটার। পরে, গত ১৭ তারিখ শ্রীনগর ও বাণীহাল শাখার মধ্যে দুই জোড়া ট্রেন চালানোর অনুমতি দেওয়া হয়।
এখন পরিস্থিতি বিবেচনা করে ট্রেন পরিষেবার সময় ৫ ঘন্টা থেকে বাড়িয়ে ৯ ঘন্টা অর্থাৎ সকাল ৮টা থেকে বিকেল ৫টা পর্যন্ত করা হয়েছে। এছাড়াও, এই শাখায় ট্রেনের গতিবেগ বাড়িয়ে আগের মতোই ঘন্টায় ১০০ কিলোমিটার করা হয়েছে। বর্তমানে ১৬টি ট্রেন পরিষেবা চালু রয়েছে। দিনের প্রথম ট্রেন পরিষেবা শুরু হয় সকাল ৮টা ৫ মিনিটে এবং সব ট্রেনের যাত্রা সমাপ্ত হয় বিকেল ৫টায়।
CG/BD/SB
(Visitor Counter : 60
প্রধানমন্ত্রীরদপ্তর
চতুর্থ আন্তর্জাতিক যোগ দিবসে প্রধানমন্ত্রীর ভাষণ
নয়াদিল্লি, ২১ জুন, ২০১৮
প্রধানমন্ত্রী শ্রী নরেন্দ্র মোদী বলেছেন, যোগের মধ্যে বিশ্বের সমগ্র মানুষকে ঐক্যের বন্ধনে আবদ্ধ রাখার এক অনন্যশক্তি নিহিত রয়েছে। উত্তরাখন্ডের দেরাদুনে অরণ্য গবেষণা প্রতিষ্ঠান প্রাঙ্গণে চতুর্থ আন্তর্জাতিক যোগ দিবস উপলক্ষে এক বিশাল জনসমাবেশে তিনি বৃহস্পতিবার  ভাষণ দিচ্ছিলেন। এই প্রতিষ্ঠান প্রাঙ্গণে শ্রী মোদী প্রায় ৫০ হাজার যোগ অনুরাগী ও স্বেচ্ছাসেবকদের সঙ্গে যোগাসন, প্রাণায়াম ও ধ্যান করেন।
“আজ সারা বিশ্ব জুড়ে এটি এক গর্বের মুহূর্ত; যোগের সঙ্গে সঙ্গেই সূর্যের উজ্জ্বলতা ও উষ্ণতাকে মানুষ স্বাগত জানাচ্ছেন। দেরাদুন থেকে ডাবলিন, সাংহাই থেকে শিকাগো এবং জাকার্তা থেকে জোহানেসবার্গ – সর্বত্রই যোগ ছড়িয়ে পড়ছে বলে প্রধানমন্ত্রী অভিমত প্রকাশ করেন।
সমগ্র বিশ্বের যোগ অনুরাগীদের এক সুস্পষ্টবার্তায় প্রধানমন্ত্রী বলেন, সারা দুনিয়া যোগকে স্বেচ্ছায় গ্রহণ করেছে এবং এর প্রতিফলন ঘটছে প্রতি বছর যোগ দিবস উদযাপনের মধ্য দিয়ে। তিনি আরও বলেন, সুস্বাস্থ্য ও কল্যাণের উদ্দেশ্যে যোগ দিবস অন্যতম বৃহৎ গণ-আন্দোলনে পরিণত হয়েছে।
প্রধানমন্ত্রী বলেন, সমগ্র বিশ্ব আমাদের শ্রদ্ধা করুক – এটাই যদি আমরা চাই, তাহলে আমাদের নিজস্ব ঐতিহ্য ও পরম্পরাকে সম্মান জানাতে আমরা কখনই দ্বিধাবোধ করব না। তিনি বলেন, যোগ অনুপম ও সুন্দর কারণ, এটি প্রাচীন হলেও এখনও আধুনিক। যোগ অপরিবর্তনীয় তথাপি এর বিবর্তন ঘটছে। আমাদের অতীত ও বর্তমানের পাশাপাশি, ভবিষ্যতেরও আশার আলো দেখাচ্ছে।
যোগের সম্ভাবনা প্রসঙ্গে প্রধানমন্ত্রী বলেন, মানুষ ব্যক্তিগতভাবে এবং সামাজিক দিক থেকে আজ যে সমস্ত সমস্যার সম্মুখীন তার অধিকাংশেরই সমাধান যোগের মধ্যে নিহিত রয়েছে। তিনি আরও বলেন, জীবন থেকে টেনশন বা মানসিক উত্তেজনা ও অপ্রয়োজনীয় উদ্বেগ দূর করে যোগ এক শান্তিপূর্ণ, সৃজনশীল ও পরিতৃপ্তিপূর্ণ জীবনের সন্ধান দিতে পারে। বিভেদের পরিবর্তে যোগ ঐক্যবদ্ধ করে। বিদ্বেষের পরিবর্তে যোগ সহমর্মিতা প্রকাশ করে। ক্রমবর্ধমান পীড়ার পরিবর্তে যোগ উপশম প্রদান করে বলেও প্রধানমন্ত্রী মন্তব্য করেন।
SSS/BD/SB…
(Visitor Counter : 81
বিদেশমন্ত্রক
বালাকোটে জইশ-ই-মহম্মদ-এর প্রশিক্ষণ শিবিরে ২৬ ফেব্রুয়ারির অভিযান প্রসঙ্গে বিদেশ সচিবের বিবৃতি
নয়াদিল্লি, ২৬ ফেব্রুয়ারি, ২০১৯
পাকিস্তান-ভিত্তিক জঙ্গি সংগঠন জইশ-ই-মহম্মদ-এর আত্মঘাতি জঙ্গি হানায় গত ১৪ই ফেব্রুয়ারি সিআরপিএফ-এর ৪০ জন বীর জওয়ান শহীদ হন। বিগত দুই দশক ধরে পাকিস্তানে জইশ-ই-মহম্মদ সক্রিয় রয়েছে। মাসুদ আজহারের নেতৃত্বাধীন এই জঙ্গি সংগঠনের সদর দপ্তর ভাওয়ালপুরে।
রাষ্ট্রসঙ্ঘ এই সংগঠনটিকে ইতিমধ্যেই বেআইনি বলে ঘোষণা করেছে। বিগত ২০০১-এর ডিসেম্বরে ভারতীয় সংসদ ভবন ও ২০১৬-র জানুয়ারিতে পাঠানকোট বিমানঘাঁটি সহ বহু জঙ্গি হামলার ঘটনার পেছনে জইশ-ই-মহম্মদ জঙ্গি সংগঠনের হাত রয়েছে।
পাকিস্তান ও পাকিস্তান অধিকৃত জম্মু-কাশ্মীরে জঙ্গি প্রশিক্ষণ শিবিরগুলির অবস্থান সম্পর্কিত বিভিন্ন তথ্য ভারতের পক্ষ থেকে একাধিকবার পাকিস্তানকে দেওয়া হয়েছে। পাকিস্তান বারেবারে এই জঙ্গি শিবিরগুলির অস্তিত্ব অস্বীকার করেছে। শত শত জেহাদি জঙ্গির জন্য প্রশিক্ষণদানের সুযোগ-সুবিধাসম্পন্ন এই শিবিরগুলির অস্তিত্ব ও তাদের কাজকর্ম পাকিস্তান কর্তৃপক্ষের অজানা নয়।
পাকিস্তানের অভ্যন্তরে জেহাদিদের প্রশিক্ষণ ও তাদের অস্ত্রশস্ত্রের যোগান বন্ধে জঈশ-ই-মহম্মদ-এর বিরুদ্ধে কড়া পদক্ষেপ গ্রহণে ভারত ইতিপূর্বে বারেবারে পাকিস্তানকে সতর্ক করে এসেছে। কিন্তু পাকিস্তান তার ভূখণ্ডে সন্ত্রাস পরিকাঠামো ধ্বংসে কোন সুদৃঢ় পদক্ষেপই নেয়নি।
বিশ্বস্ত গোয়েন্দা সূত্রে জানা গিয়েছে যে, জইশ-ই-মহম্মদ ভারতের বিভিন্ন অংশে আরও আত্মঘাতি জঙ্গি হামলার প্রয়াস চালাচ্ছিল। এ ধরণের হামলা চালানোর জন্য আত্মঘাতি জেহাদিদের প্রশিক্ষণদানেরও কাজ চলছিল। এ ধরণের বিপদের আশঙ্কার প্রেক্ষিতে উপযুক্ত প্রত্যাঘাতমূলক অভিযান পরিচালনা অত্যন্ত জরুরি হয়ে পড়েছিল।
সুনির্দিষ্ট গোয়েন্দা তথ্যের ভিত্তিতে আজ খুব ভোরের দিকে বালাকোটে জইশ-ই-মহম্মদ-এর প্রশিক্ষণ শিবিরে ভারত এযাবৎকালের সবথেকে বড় অভিযান চালায়। এই অভিযানের মাধ্যমে আত্মঘাতি কার্যকলাপ চালানোর জন্য জঙ্গি প্রশিক্ষণ কেন্দ্রের বিপুল সংখ্যক জইশ জঙ্গি, প্রশিক্ষক ও কমান্ডারদের নিকেশ করা সম্ভব হয়েছে। বালাকোটে এই জঙ্গি প্রশিক্ষণ শিবিরের সর্বময় দায়িত্বে ছিলেন জইশ-ই-মহম্মদ প্রধান মাসুদ আজহারের শ্যালক মৌলানা ইউসুফ আজহার ওরফে ওস্তাদ ঘাউরি।
সন্ত্রাসবাদের বিপদের মোকাবিলায় যাবতীয় প্রয়োজনীয় পদক্ষেপ গ্রহণে ভারত সরকার দৃঢ়প্রতিজ্ঞ এবং অঙ্গীকারবদ্ধ। সেহেতু ভারতের এই অসামরিক প্রত্যাঘাতমূলক অভিযানে সুনির্দিষ্টভাবে জইশ-ই-মহম্মদ শিবিরকে লক্ষ্য করা হয়েছিল। সাধারণ মানুষের হতাহত হওয়ার ঘটনা এড়াতেই এই জইশ শিবির লক্ষ্য করে অভিযান চালানোর সিদ্ধান্ত নেওয়া হয়। জইশ-এর এই প্রশিক্ষণ শিবির পাহাড় চূড়ায় ঘন অরণ্যের মধ্যে গড়ে উঠেছিল, যা সাধারণ মানুষের নাগালের থেকে বহু দূরে। কয়েক ঘন্টা আগেই যেহেতু এই অভিযান পরিচালিত হয়েছে, তাই বিস্তারিত খবরের জন্য অপেক্ষা করা হচ্ছে।
পাকিস্তান সরকার ২০০৪-এর জানুয়ারিতে জনসমক্ষে প্রতিশ্রুতি দিয়েছিল যে, তাদের নিয়ন্ত্রণে থাকা ভূখণ্ড বা কোন অঞ্চলকে ভারতের বিরুদ্ধে সন্ত্রাসের জন্য ব্যবহার করতে দেওয়া হবে না। আমরা আশা করি, জনসমক্ষে দেওয়া প্রতিশ্রুতি পাকিস্তান মেনে চলবে এবং জঙ্গি সংগঠন জইশ-ই-মহম্মদ সহ যাবতীয় শিবির ধ্বংস করতে প্রয়োজনীয় ব্যবস্থা নেবে। পাশাপাশি, জঙ্গি হামলার জন্য সন্ত্রাসবাদীদের ওপর যাবতীয় দায় বর্তাবে।
CG/BD/DM
(Visitor Counter : 159
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ডিফেন্স ইন্ডিয়া স্টার্টআপ চ্যালেঞ্জ ৫.০ –এর সূচনা করবেন
নতুন দিল্লি, ১৮ আগস্ট, ২০২১
ডিফেন্স ইন্ডিয়া স্টার্টআপ চ্যালেঞ্জ ১.০ চালু হওয়ার তিন বছর পর প্রতিরক্ষা ক্ষেত্রে উৎকর্ষতার জন্য উদ্ভাবন , প্রতিরক্ষা উদ্ভাবনী সংস্থা আগামী ১৯ আগস্ট নতুন দিল্লিতে ডিফেন্স ইন্ডিয়া স্টার্টআপ চ্যালেঞ্জ ৫.০ –এর সূচনা করবে। আইডিইএক্স প্রতিরক্ষা ও মহাকাশ ক্ষেত্রে প্রযুক্তিগত উন্নয়নে বিভিন্ন সংস্থার জন্য একটি প্ল্যাটফর্ম প্রদান করেছে এবং নির্দিষ্ট ক্ষেত্রে সম্ভাব্য সহযোগিতা দিয়েছে। আইডিইএক্স প্রতিরক্ষা উদ্ভাবনী ক্ষেত্রে নতুন দক্ষতার বিকাশে দেশের শক্তিশালী বিজ্ঞান, প্রযুক্তি এবং গবেষণা প্রতিভাকে কাজে লাগাতে সক্ষম হয়েছে।
কেন্দ্রীয় প্রতিরক্ষা মন্ত্রী শ্রী রাজনাথ সিং আগামীকাল এই ডিফেন্স ইন্ডিয়া স্টার্টআপ চ্যালেঞ্জ ৫.০ –এর উদ্বোধন করবেন। পঞ্চম পর্যায়ের এই স্টার্টআপ চ্যালেঞ্জে প্রতিরক্ষা সরঞ্জাম উৎপাদনের সঙ্গে যুক্ত রাষ্ট্রায়ত্ত সংস্থা এবং বাহিনীর বিভিন্ন সমস্যা সমাধানের বিষয় নিয়ে আলোচনা চালানো হবে। পাশাপাশি সামরিক যুদ্ধে অত্যাধুনিক প্রযুক্তির বিকাশ সাধনের দিক নিয়েও আলোকপাত করা হবে। এই স্টার্টআপ চ্যালেঞ্জ ভারতে প্রতিরক্ষা ক্ষেত্রে প্রযুক্তি, সরঞ্জামের নক্সা ও উৎপাদন ক্ষমতা বৃদ্ধিতে এক নতুন দিশা দেখাবে বলে মনে করা হচ্ছে। প্রতিরক্ষা মন্ত্রক ২০২১ – ২২ অর্থ বর্ষে আইডিইএক্স-এর মাধ্যমে দেশীয় প্রতিরক্ষা সরঞ্জাম কেনার জন্য মোট ১ হাজার কোটি টাকা বরাদ্দ করেছে। সম্প্রতি প্রতিরক্ষা মন্ত্রী, আগামী ৫ বছরের জন্য প্রতিরক্ষা ও মহাকাশ ক্ষেত্রে ৩০০টিরও বেশি স্টার্টআপ ও উদীয়মান উদ্ভাবনী সংস্থার বিকাশসাধনে ৪৯৮.৮ কোটি টাকার বাজেট অনুমোদন দিয়েছেন। এই ঘোষণা তরুণ উদ্যোক্তাদের উদ্ভাবনের বিষয়ে উৎসাহিত করে তুলবে। পাশাপাশি দেশের অর্থনীতিকে ২০২৫ সালের মধ্যে ৫ লক্ষ কোটি টাকায় পরিণত করতে প্রতিরক্ষা ক্ষেত্র বিশেষভাবে সাহায্য করবে।
CG/SS/SKD/
(Visitor Counter : 130
প্রধানমন্ত্রীরদপ্তর
আর কে লক্ষণ-কে তাঁর শততম জন্মবার্ষিকীতে স্মরণ করলেন প্রধানমন্ত্রী
নতুন দিল্লি, ২৪ অক্টোবর, ২০২১
প্রবাদ প্রতীম ব্যাঙ্গচিত্র শিল্পী আর কে লক্ষণকে তাঁর শততম জন্মবার্ষিকীতে শ্রদ্ধা জানালেন প্রধানমন্ত্রী শ্রী নরেন্দ্র মোদী। এই উপলক্ষে শ্রী মোদী ২০১৮-তে 'টাইমলেস লক্ষণ' বইটির প্রকাশ অনুষ্ঠানে ভাষণ দেওয়ার কথা উল্লেখ করেন।
এক ট্যুইটে প্রধানমন্ত্রী বলেছেন, "বহুমুখী প্রতিভার অধিকারী আর কে লক্ষণকে তাঁর শততম জন্মবার্ষিকীতে স্মরণ করি। ব্যাঙ্গচিত্রের মধ্যদিয়ে তিনি সমসাময়িক কালের সামাজিক - রাজনৈতিক বাস্তবতাকে সুন্দরভাবে জনসমক্ষে তুলে ধরেছিলেন। ২০১৮-তে টাইমলেস লক্ষণ বই প্রকাশকালে আমার দেওয়া ভাষণ সকলের সঙ্গে ভাগ করে নিচ্ছি।"
CG/BD/AS/
(
অর্থমন্ত্রক
নতুন টিসিএস নিয়মের কারণে উদ্ভুত সংশয় সম্পর্কে ব্যাখ্যা
নতুন দিল্লি, ৩০ সেপ্টেম্বর, ২০২০
আর্থিক আইন ২০২০-এর মাধ্যমে কিছু সামগ্রীর কর সংগ্রহের উৎস  সম্পর্কিত নিয়মের কার্যকারিতা সম্পর্কে বেশ কয়েকটি সংবাদ মাধ্যমে এমন কিছু প্রতিবেদন প্রকাশিত হয়েছে যা অত্যন্ত সন্দেহজনক। এই সংশয়গুলি দূর করার জন্য এবং এই নিয়মের কার্যকারিতা বিষয়ে একটি বিবৃতি জারি করা হয়েছে।
আর্থিক আইন ২০২০-র সংশোধনীতে কর সংগ্রহের উৎস সম্পর্কিত নিয়মগুলি চলতি বছরের পয়লা অক্টোবর থেকে কার্যকর করা হচ্ছে। এই নিয়মে একজন পণ্য বিক্রিতা ০.১ শতাংশ হারে কর সংগ্রহ করতে পারবেন। যদি কোনো ক্রেতা চলতি আর্থিক বছরে কোনো বিক্রেতার কাছ থেকে ৫০ লক্ষ টাকারও বেশি পণ্য সামগ্রি কিনে থাকেন তবেই এই নিয়ম কার্যকর হবে। এছাড়াও অতিরিক্ত আর্থিক বোঝা হ্রাসে যদি কোনো বিক্রেতার গত অর্থ বছরে ১০ কোটি টাকারও বেশি আর্থিক লেনদেন হয়ে থাকে তবে সেই কর সংগ্রহ নিতে পারবে। তবে, পণ্য রপ্তানি করার ক্ষেত্রে এই নিয়ম কার্যকর করার থেকে ছাড় দেওয়া হয়েছে। সংবাদ মাধ্যম থেকে জানা গেছে পয়লা অক্টোবরের আগে এই টিসিএস কার্যকরী করা হয়েছে। কিন্তু এটি সম্পূর্ণ ভুল। এবিষয়ে স্পষ্ট জানানো হয়েছে, পয়লা অক্টোবর বা তার পরে এই নিয়ম প্রযোজ্য করা হবে। সংবাদ মাধ্যমের কিছু অংশে এটিও জানানো হয়েছিল যে, প্রতিটি লেনদেনে এই টিসিএস-কে কার্যকর করা হবে। এই প্রতিবেদনটিও সঠিক নয়। চলতি অর্থ বছরে কোনো বিক্রেতার বিক্রির পরিমাণ ৫০ লক্ষ টাকার বেশি হলে তবেই এই নিয়ম কার্যকর করতে পারবে।
সংবাদ মাধ্যমের প্রতিবেদনে জানানো হয়েছিল যে, টিসিএস একটি অতিরিক্ত কর। এটিও সঠিক নয়। বিবৃতিতে বলা হয়েছে যে, টিসিএস কোনো অতিরিক্ত কর নয়। তবে এটি অগ্রিম আয়ককর/টিডিএস-এর মতো। সংবাদ মাধ্যমে বলা হয়েছে প্রতিটি বিক্রেতাকে টিসিএস সংগ্রহ করতে হবে। প্রতিবেদনের এই তথ্যটিও সঠিক নয়। টিসিএস কেবলমাত্র সেই সমস্ত ক্ষেত্রেই প্রযোজ্য হবে যাদের ব্যবসায়িক পরিমাণ ১০ কোটি টাকারও বেশি। ১০ কোটি টাকার নীচে ব্যবসায়িক লেনদেনে কোনোরকম টিসিএস লাগবে না। ২০১৮-১৯ অর্থ বর্ষে দেশে প্রায় সাড়ে তিন লক্ষ ব্যক্তি তাদের বছরে ব্যবসায়িক লেনদেন ১০ কোটি টাকারও বেশি দেখিয়ে ছিলেন। অতএব এই নতুন নিয়মে এমন ব্যক্তিদের থেকে টিসিএস সংগ্রহ করা হবে যারা বেশিরভাগ ক্ষেত্রে ইতিমধ্যেই টিডিএস/টিসিএস সহ অন্যান্য আইনগুলি মেনে চলছেন।
CG/SS/SKD
(Visitor Counter : 144
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ : অসত্য ও প্রকৃত তথ্য
টিকাকরণের পর কোনও মৃত্যু বা হাসপাতালে ভর্তির ঘটনা টিকার দরুণ হয়েছে বলে আপাতভাবে মনে করা উচিৎ নয়
নয়াদিল্লি, ১৫ জুন, ২০২১
এক শ্রেণীর গণমাধ্যমের খবর অনুযায়ী টিকাকরণের পর বিরূপ পার্শ্বপ্রতিক্রিয়ার ঘটনা বৃদ্ধি পেয়েছে, যার ফলে অধিক সংখ্যায় রোগীদের মৃত্যু হয়েছে। গণমাধ্যমের খবর অনুযায়ী, গত ১৬ জানুয়ারি থেকে ৭ জুন পর্যন্ত টিকাকরণের পর কোভিড পরবর্তী শারীরিক সমস্যার দরুণ ৪৮৮ জনের মৃত্যু হয়েছে। একই সময়ে টিকাকরণ হয়েছে ২৩ কোটি ৫০ লক্ষ।
সংবাদ মাধ্যমের প্রকাশিত খবরের প্রেক্ষিতে এটা সুস্পষ্ট করা হচ্ছে যে, এ ধরনের তথ্য অসম্পূর্ণ এবং তথ্য প্রকাশে প্রকৃত ঘটনা উপলব্ধির ক্ষেত্রে ঘাটতি রয়েছে। এখানে আরও উল্লেখ করা প্রয়োজন, প্রতিবেদনে ‘মারা যাওয়া’ শব্দটির ব্যবহার হয়েছে, যা টিকাকরণের দরুণ ঘটেছে বলে উল্লেখ করা হয়েছে।
সারা দেশে ২৩ কোটি ৫ লক্ষ টিকার ডোজ দেওয়া হয়েছে এবং টিকাকরণ পরবর্তী সময়ে কেবল ০.০০০২ শতাংশ মানুষের মৃত্যু হয়েছে। ব্যাপক হারে টিকাকরণের বিষয়টিকে বিবেচনায় রেখে স্বল্প সংখ্যক মানুষের মৃত্যুর বিষয়টি অপ্রত্যাশিত নয়। বিপুল জনসংখ্যায় একটি নির্দিষ্ট হারে মৃত্যুর ঘটনা খুবই স্বাভাবিক। ২০১৭’র এসআরএস - এর তথ্য অনুযায়ী প্রতি ১ হাজারে বার্ষিক মৃত্যু হার ৬.৩ শতাংশ ছিল। ভারতের রেজিস্ট্রার জেনারেল অ্যান্ড সেনসাস কমিশনারের পক্ষ থেকে আদমসুমারী-ভিত্তিক মৃত্যু হারের এই তথ্য দেওয়া হয়েছে।
এটা উল্লেখ করা অত্যন্ত গুরুত্বপূর্ণ যে, কোভিড-১৯ এ আক্রান্ত হওয়ার পর মৃত্যু হার ১ শতাংশের বেশি। অবশ্য, কোভিড-১৯ টিকাকরণের ফলে এই মৃত্যু এড়ানো যেতে পারতো। তাই, টিকাকরণের পর মৃত্যুর সম্ভাবনা অত্যন্ত নগণ্য। অন্যদিকে, কোভিড-১৯ এ আক্রান্ত হলে চিকিৎসার অভাবে মৃত্যুর সম্ভাবনা বেশি।
টিকাকরণের পর বিরূপ পার্শ্বপ্রতিক্রিয়ার বিষয়টিকে চিকিৎসা শাস্ত্রে একটি অযাচিত ঘটনা হিসাবেই গণ্য করা হয়। তবে, এর সঙ্গে টিকাকরণের সরাসরি কোনও সম্পর্ক নাও থাকতে পারে। টিকাকরণের পরেও মৃত্যুর ঘটনা স্বাভাবিকভাবেই ঘটতে পারে এবং সেক্ষেত্রে মৃত্যু পূর্ববর্তী কোনও অস্বাভাবিক লক্ষণ দেখা দিতেও পারে। ভারত সরকার এমনকি রাজ্য সরকারগুলির পক্ষ থেকেও স্বাস্থ্য কর্মী, চিকিৎসক ও টিকা গ্রহীতাদের যে কোনও মৃত্যুর ঘটনা সম্পর্কে কর্তৃপক্ষকে জানাতে উৎসাহিত করা হয়ে আসছে। টিকাকরণের পরও যে কোনও ধরনের বিরূপ পার্শ্বপ্রতিক্রিয়ার বিষয়টি জানানোর ব্যাপারেও সংশ্লিষ্ট সকলকে বলা হয়ে আসছে।
টিকাকরণের পর মৃত্যু, হাসপাতালে ভর্তি হওয়া অথবা অক্ষম হয়ে যাওয়ার মতো বিষয়গুলিকে গুরুতর শারীরিক সমস্যাজনিত ঘটনা হিসাবে গণ্য করা হয়। জেলাস্তরে এ ধরনের মৃত্যুর ঘটনা অনুসন্ধান করা হয়ে থাকে। অনুসন্ধানের পর স্পষ্ট হয় যে, মৃত ব্যক্তির মৃত্যুর পেছনে টিকার বিষয়টি অথবা অন্য কোনও কারণ রয়েছে কিনা! তাই, টিকাকরণের পর যে কোনও মৃত্যুর ঘটনা বা হাসপাতালে ভর্তি হওয়ার বিষয়টিকে আপাতভাবে টিকার ফলে হয়েছে বলে মনে করা উচিৎ নয়। জেলা, রাজ্য ও জাতীয় স্তরে টিকাকরণ পরবর্তী বিরূপ স্বাস্থ্য প্রতিক্রিয়া সংক্রান্ত কমিটির পক্ষ থেকে যতক্ষণ পর্যন্ত না মৃত্যুর সঠিক কারণ অনুসন্ধান করা হচ্ছে।
উল্লেখ করা যেতে পারে, জেলা থেকে রাজ্যস্তর পর্যন্ত প্রতিটি পর্যায়ে টিকাকরণ পরবর্তী বিরূপ স্বাস্থ্য প্রতিক্রিয়ার ওপর নজর রাখার জন্য এক শক্তিশালী ব্যবস্থা গড়ে তোলা হয়েছে। তাই, মৃত্যুর কারণ অনুসন্ধানের পর স্বাস্থ্য মন্ত্রকের ওয়েবসাইটে প্রকৃত তথ্য প্রকাশ করা হয়। একই সঙ্গে, কোভিড টিকাকরণ সম্পর্কিত প্রকৃত তথ্যেরও মন্ত্রকের ওয়েবসাইটে উল্লেখ থাকে।
CG/BD/SB
(Visitor Counter : 197
স্বরাষ্ট্র মন্ত্রক
কাশ্মীরি পণ্ডিতদের পুনর্বাসনের জন্য পদক্ষেপ
নয়াদিল্লি, ৩ জুলাই, ২০১৯
কেন্দ্রীয় সরকার কাশ্মীরি অভিবাসীদের ত্রাণ ও পুনর্বাসনের জন্য একাধিক পদক্ষেপ নিয়েছে। প্রধানমন্ত্রী উন্নয়ন তহবিল থেকে ২০১৫ সালের ৭ই নভেম্বর প্রধানমন্ত্রী রাজ্যের উন্নয়নের জন্য অতিরিক্ত তিন হাজার কোটি টাকা মঞ্জুর করেছিলেন। কাশ্মীরি অভিবাসীদের কাজের ক্ষেত্রে ১,০৮০ কোটি, পুনর্গঠনের জন্য ৬ হাজার কোটি এবং কাশ্মীর উপত্যকায় পরিবহণের উন্নতির জন্য ৯২০ কোটি টাকা অনুমোদন দিয়েছে। কাশ্মীরি পণ্ডিতদের জন্য গৃহ নির্মাণের ব্যবস্থা করা হয়েছিল। কেন্দ্রীয় সরকার ২০১৫ সালে থেকে কাশ্মীরি অভিবাসীদের জন্য পরিবারপিছু ৬,৬০০ থেকে ১০,০০০ টাকা মাসিক কিস্তিতে আর্থিক সাহায্যের ব্যবস্থা করেছিল। ২০১৮ সালের পর থেকে এই আর্থিক সাহায্যের পরিমাণ বেড়ে হয়েছে ১০,০০০ থেকে ১৩,০০০ টাকা। এর পাশাপাশি, দিল্লিতে বসবাসকারী কাশ্মীরি অভিবাসীদের জন্য মাসিক কিস্তিতে আর্থিক সাহায্য দিয়ে চলেছে কেন্দ্রীয় সরকার।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/SS/DM
(Visitor Counter : 30
প্রধানমন্ত্রীরদপ্তর
বাপুজীর নেতৃত্বে ভারত ছাড়ো আন্দোলনে অংশগ্রহণকারী সকলের স্মৃতিচারণ প্রধানমন্ত্রীর
নয়াদিল্লি, ০৯ অগাস্ট, ২০২২
প্রধানমন্ত্রী শ্রী নরেন্দ্র মোদী স্বাধীনতা সংগ্রামকে মজবুত করতে বাপুজীর নেতৃত্বে যাঁরা ভারত ছাড়ো আন্দোলনে অংশ নিয়েছিলেন, তাঁদের সকলের স্মৃতিচারণ করেছেন।
একগুচ্ছ ট্যুইট বার্তায় প্রধানমন্ত্রী বলেন, “বাপুজীর নেতৃত্বে ভারত ছাড়ো আন্দোলনে অংশ নিয়ে স্বাধীনতা সংগ্রামকে আরও মজবুত করেছিলেন যাঁরা, তাঁদের সকলকে স্মরণ করছি”।
“এখানে বম্বে’তে ভারত ছাড়ো আন্দলনের শুরুতে মহাত্মা গান্ধীর একটি ছবি ভাগ করে নিচ্ছি ”।
লোকনায়ক জেপি বলেছিলেন, “৯ অগাস্ট হ’ল আমাদের জাতীয় সংগ্রামের এক উজ্জ্বল দৃষ্টান্ত।
বাপুজীর অনুপ্রেরণায় ভারত ছাড়ো আন্দোলনে জেপি এবং ডঃ লোহিয়ার মতো ব্যক্তিত্বের পাশাপাশি, সমাজের সব স্তরের মানুষ উল্লেখযোগ্য সংখ্যায় অংশ নেন”।
PG/PM/SB
(
অর্থমন্ত্রক
ই সি এল জি এস- এর আওতায় ১ লক্ষ কোটি টাকার ঋণ মঞ্জুর হয়েছে
তিরিশ লক্ষেরও বেশী এম এস এম ই এবং অন্যান্য ব্যবসা এই প্রকল্পে উপকৃত হয়েছে
নতুন দিল্লি, ৩০ জুন, ২০২০
সরকারী গ্যারান্টি দ্বারা সমর্থিত ১০০% এমারজেন্সি ক্রেডিট লাইন গ্যারান্টি স্কিমের  এর আওতায় সরকারী ও বেসরকারী ব্যাংকগুলিকে ১ লক্ষ কোটি টাকা ঋণ মঞ্জুর করা হয়েছে। এবছরের ২৬ শে জুন, পর্যন্ত এর মধ্যে ৪৫,০০০ হাজার কোটি টাকারও বেশি বিতরণ করা হয়েছে। এই অর্থ ৩০ লক্ষেরও বেশী এম এস এম ই এবং অন্যান্য বাণিজ্য সংস্থাকে লকডাউনের পর ঘুরে দাঁড়াতে সাহায্য করবে।
ই সি এল জি এসের আওতায় রাষ্ট্রায়ত্ব বা পাবলিক সেক্টর ব্যাঙ্কগুলি ৫৭,৫২৫.৪৭ কোটি, বেসরকারী বা প্রাইভেট সেক্টর ব্যাঙ্কগুলি ৪৪,৩৩৫.৫২ কোটি টাকা ঋণ মঞ্জুর করেছে। এই প্রকল্পের আওতায় যে ব্যাঙ্কগুলি সবচেয়ে বেশী ঋণ দিয়েছে সেগুলি হল- এস বি আই, ব্যাঙ্ক অফ বরোদা, পি এন বি, কানাড়া ব্যাঙ্ক এবং এইচ ডি এফ সি।
আত্মনির্ভর প্যাকেজের আওতায় সরকার এম এস এম ই ও ছোট ব্যবসায়ী প্রতিষ্ঠানগুলির জন্য অতিরিক্ত ৩ লক্ষ কোটি টাকা ঋণ মঞ্জুর করার কথা ঘোষণা করে। এই ব্যবসায়ী প্রতিষ্ঠানগুলির ঋণ নেওয়ার ক্ষমতার ওপর অতিরিক্ত কুড়ি শতাংশ বৃদ্ধির প্রস্তাব করা হয়।
(CG/TG
কয়লামন্ত্রক
১১টি কয়লা খনি থেকে কয়লা বিক্রির জন্য দ্বিতীয় পর্যায়ের নিলামের সূচনা
নয়াদিল্লি, ২৭ সেপ্টেম্বর, ২০২১
কয়লা মন্ত্রকের মনোনীত কর্তৃপক্ষ কোল মাইন  আইনের ১২ নম্বর ধারার আওতায় ৪টি এবং এমএমডিআর আইনের ২ নম্বর ধারানুযায়ী ৭টি সহ মোট ১১টি কয়লা খনি থেকে কয়লা বিক্রির দ্বিতীয় পর্যায়ের নিলামের সূচনা করেছে। এই ১১টি কয়লা খনির মধ্যে ৬টি খনিতে সঞ্চিত কয়লার পরিমাণ অনুসন্ধান করে দেখা হয়েছে এবং বাকি ৫টি খনির সঞ্চিত কয়লার আংশিক অনুসন্ধান করা হয়েছে। উল্লেখ করা যেতে পারে, গত ২৫ মার্চ নিলামের প্রথম পর্যায়ে এই ১১টি খনির জন্য দরপত্র আহ্বান করা হয়েছিল।
রাজস্ব ভাগাভাগির ভিত্তিতে দুটি পর্যায়ে সম্পূর্ণ স্বচ্ছতা মেনে অনলাইনে এই খনিগুলি নিলাম করা হবে। এবারের নিলামের অন্যতম বৈশিষ্ট্য হ’ল জাতীয় কয়লা সূচক প্রবর্তন এবং কয়লা খনি সম্পর্কিত আগাম অভিজ্ঞতা ছাড়াই নিলামে অংশগ্রহণের সুযোগ। কয়লা খনি নিলাম প্রক্রিয়ায় দূষণমুক্ত কয়লা প্রযুক্তির ব্যবহার, আগাম উৎপাদনের ক্ষেত্রে উৎসাহভাতা এবং শুরু থেকে শেষ পর্যন্ত কয়লার সদ্ব্যবহারের ওপর গুরুত্ব দেওয়া হচ্ছে।
দরপত্র সম্পর্কিত নথিপত্রের বিক্রয় আজ থেকে শুরু হচ্ছে। খনিগুলির বিবরণ, নিলাম শর্তাবলী, সময়সীমা প্রভৃতি সম্পর্কে বিস্তারিত জানতে এমএসটিসি-র নিলাম সম্পর্কিত পাশে দেওয়া লিঙ্কে ক্লিক করুন - https://www.mstcecommerce.com/auctionhome/coalblock/index.jsp.
CG/BD/SB
(Visitor Counter : 117
প্রধানমন্ত্রীরদপ্তর
লাচিত দিবস উপলক্ষে জনগণকে প্রধানমন্ত্রীর শুভেচ্ছা
নয়াদিল্লি, ২৪ নভেম্বর, ২০২২
প্রধানমন্ত্রী শ্রী নরেন্দ্র মোদী লাচিত দিবস উপলক্ষে জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “লাচিত দিবসে শুভেচ্ছা। এই লাচিত দিবস বিশেষ গুরুত্বপূর্ণ কারণ, মহান লাচিত বরফুকনের ৪০০তম জন্মবার্ষিকী উদযাপন করছি আমরা। জনগণের উন্নতিতে সবচেয়ে বেশি প্রাধান্য দিতেন তিনি। একজন সত্যনিষ্ঠ ও দূরদর্শী নেতা ছিলেন লাচিত বরফুকন”।
PG/PM/SB
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৬৬ কোটি ৮৯ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৩৭ লক্ষেরও বেশি ডোজ রয়েছে, আরও ১ কোটি ৫৬ লক্ষ ডোজ শীঘ্রই সরবরাহ করা হবে
নতুন দিল্লি, ৫ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকার ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৬৬ কোটি ৮৯ লক্ষ ৮০ হাজার ৬৩৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে ৪ কোটি ৩৭ লক্ষ ৮৩ হাজার ১৬০টি টিকার ডোজ হাতে রয়েছে। এর পশাপাশি শীঘ্রই রাজ্য ও কেন্দ্রশাসিত অঞ্চলগুলিকে ১ কোটি ৫৬ লক্ষ ৯৬ হাজার ৪৫০টি টিকার ডোজ সরবরাহ করা হবে।
CG/BD/AS/
(Visitor Counter : 126
প্রতিরক্ষামন্ত্রক
এনসিসি-এর ৭৩তম প্রতিষ্ঠা দিবস উদযাপন
নয়াদিল্লী, ২৭ নভেম্বর, ২০২১
ন্যাশনাল ক্যাডেট কর্পস  বা জাতীয় সমর শিক্ষার্থী বাহিনী হল বিশ্বের মধ্যে বৃহত্তম উর্দীধারি যুব সংগঠন। আজ এনসিসি-র ৭৩তম প্রতিষ্ঠা দিবস। এই গৌরবময় প্রতিষ্ঠা দিবস উপলক্ষ্যে এনসিসি-র মহানির্দেশক লেফ্টেন্যান্ট জেনারেল গুরবীর পাল সিং নতুন দিল্লীর জাতীয় যুদ্ধ স্মারক স্থলে পুস্পস্তবক অর্পণ করে নিহতদের প্রতি শ্রদ্ধা জানান।
সারা দেশে নানা অনুষ্ঠানের মধ্যে দিয়ে উদযাপিত হয় এনসিসি-র প্রতিষ্ঠা দিবস। এই উপলক্ষ্যে এনসিসি-র শিক্ষার্থীরা মিছিল, রক্তদান শিবির এবং সামাজিক উন্নয়নমূলক কর্মসূচিতেও অংশগ্রহণ করেন। বছরভর এনসিসি সফলভাবে কোভিড-১৯ মহামারীর জেরে আরোপিত বিধি-নিষেধ কার্যকর করেছে। মহামারী নিয়ন্ত্রণে বিভিন্ন উদ্যোগের মাধ্যমে সমর শিক্ষার্থী বাহিনী যেভাবে অবদান রেখেছে তা ব্যাপকভাবে প্রশংসিত হয়েছে।
জাতীয় সমর শিক্ষার্থী বাহিনীর সদস্য এবং আধিকারিকরা ‘এক ভারত শ্রেষ্ঠ ভারত’, ‘আত্মনির্ভর ভারত’ এবং ‘ফিট ইন্ডিয়া’-এর মতো কার্যকলাপে উল্লেখযোগ্য নেতৃত্ব দিয়েছে। এনসিসি-র সদস্যরা সাফাই অভিযান, ডিজিটাল স্বাক্ষরতা, আন্তর্জাতিক যোগ দিবস উদযাপন, বৃক্ষরোপণ এবং কোভিড টিকাকরণ অভিযানের মতো বিভিন্ন সরকারী উদ্যোগ সম্পর্কে সচেতনতা প্রসারে গুরুত্বপূর্ণ দায়িত্ব পালন করেছে।
উল্লেখ্য, ২০২০ সালের ১৫ আগস্ট প্রধানমন্ত্রী শ্রী নরেন্দ্র মোদী সীমান্ত ও উপকূলীয় অঞ্চলে ন্যাশনাল ক্যাডেট কর্পস-এর পরিধি বিস্তারের জন্য একটি প্রকল্পের কথা ঘোষণা করেছিলেন। সেনা নৌবাহিনী ও বিমান বাহিনী তিনটি শাখায় ১ লক্ষেরও বেশি সদস্য রয়েছে। দেশের তরুণদের মধ্যে ভ্রাতৃত্ববোধ, সুশৃঙ্খলা, জাতীয় ঐক্য এবং নিঃস্বার্থ সেবার মূল্যবোধ জাগ্রত করতে এনসিসি গুরুত্বপূর্ণ ভূমিকা পালন করে থাকে।
চলতি বছরের ১৯ নভেম্বর ঝাঁসিতে আয়োজিত এক অনুষ্ঠানে প্রধানমন্ত্রী এনসিসি অ্যালামনাই অ্যাসোসিয়েশনের সূচনা করেছিলেন। এই অ্যাসোসিয়েশনটি সমস্ত প্রাক্তনী সদস্যদের সমন্বয়ে গঠিত। বহুমুখী কার্যক্ষেত্র এবং বৈচিত্র্যময় পাঠ্যক্রম, যুবদের স্বনির্ভর করে তোলার জন্য অনন্য সুযোগ প্রদান করে থাকে এনসিসি। ক্রীড়াক্ষেত্র এবং দুঃসাহসিক কাজে এনসিসি সদস্যরা অসাধারণ কৃতিত্বের পরিচয় দিয়েছে। এমনকি দেশ এবং সংস্থার নামও উজ্জ্বল করেছে অনেক সদস্য। বর্তমান সময়ের তরুণদের আগামীদিনের জন্য দায়িত্বশীল নাগরিক হিসেবে গড়ে তোলার ক্ষেত্রে এনসিসি-র ভূমিকা অনস্বীকার্য।
CG/SS/NS
(Visitor Counter : 132
প্রধানমন্ত্রীরদপ্তর
প্রধানমন্ত্রীর সঙ্গে কোয়ালকমের মুখ্য কার্যনির্বাহী আধিকারিক মিঃ ক্রিশ্চিয়ানো আমনের বৈঠক
নতুনদিল্লি, ২৩শে সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ কোয়ালকমের মুখ্য কার্যনির্বাহী আধিকারিক মিঃ ক্রিশ্চিয়ানো আমনের সঙ্গে বৈঠক করেছেন।
বৈঠকে তাঁরা ভারতে টেলিযোগাযোগ ও বৈদ্যুতিন ক্ষেত্রে বিনিয়োগের সুযোগ ও সম্ভাবনা নিয়ে আলোচনা করেন। এছাড়াও বৈদ্যুতিন ব্যবস্থার নকশা ও উৎপাদনের জন্য উৎসাহ ভিত্তিক উৎপাদন প্রকল্প এবং ভারতে সেমিকনডাকটরের সরবরাহ শৃঙ্খল তৈরি করা নিয়ে কথা হয়েছে। ভারতে স্থানীয় উদ্ভাবন ব্যবস্থাপনার জন্য কৌশল নিয়েও আলোচনা হয়েছে ।
CG/CB/SFS
(
শিল্পওবাণিজ্যমন্ত্রক
ভারতের বাণিজ্য নীতি
নতুন দিল্লি, ০৩ই ফেব্রুয়ারী, ২০২১
বাণিজ্য নীতি পর্যালোচনা ব্যবস্থার আওতায় বিশ্ব বাণিজ্য সংস্থা ভারতের বাণিজ্য নীতির মূল্যায়ন করেছে। বিশ্ব বাণিজ্য সংস্থা নির্দিষ্ট সময় অন্তর সদস্য রাষ্ট্রগুলির বাণিজ্য সংক্রান্ত নীতির মূল্যায়ন করে থাকে। ভারতের বাণিজ্য নীতির পর্যালোচনা গত ৬ এবং ৮ই জানুয়ারী হয়েছে। এ সংক্রান্ত বৈঠকে বেশ কিছু পণ্য সামগ্রীর উপর আমদানী শুল্ক বৃদ্ধির মতো বিষয়গুলিতে মার্কিন যুক্তরাষ্ট্র ও ইউরোপীয় ইউনিয়ন আপত্তি জানিয়েছে।
সীমা শুল্কের হার নিয়ে ভারত, তার অবস্থান স্পষ্ট করেছে। অভ্যন্তরীণ পণ্যের চাহিদা বৃদ্ধি সহ সার্বিকভাবে অর্থনীতি ও অন্যান্য নানা নীতির চাহিদা অনুযায়ী এগুলি নির্ধারিত হয়। এর মধ্য দিয়ে দেশের অর্থনৈতিক স্বার্থ রক্ষা, কাঁচা মালের প্রতিযোগিতামূলক মূল্য নির্ধারণ, অত্যাবশ্যক পণ্যের সাশ্রয়ী মূল্যের মাধ্যমে সরবরাহের দিকগুলি বিবেচিত হয়। আমদানী শুল্ক সরলীকরণের জন্য যে বিষয়গুলি বিবেচিত হয়, তা দেখার জন্য https://www.cbic.gov.in/ এই লিঙ্কে ক্লিক করুন।
মার্কিন যুক্তরাষ্ট্র ও ইউরোপীয় ইউনিয়ন, মোস্ট ফেভার্ড নেশন, শুল্কের হার, কৃষিক্ষেত্রে ন্যূনতম সহায়ক মূল্য ইত্যাদির বিষয়ে আপত্তি জানিয়েছে। বিশ্ব বাণিজ্য সংস্থার কাছে এসংক্রান্ত আপত্তির উত্তর পাঠানো হয়েছে। কৃষি পণ্যের বাণিজ্য়ের বিষয়ে বিশ্ব বাণিজ্য সংস্থার বিশেষ নীতি রয়েছে। ভারতের কৃষিক্ষেত্রে সহায়ক ব্যবস্থাপনা দেশের অর্থনীতির জন্য বাধ্যবাধকতার উপর নির্ভরশীল, বিশ্ব বাণিজ্য সংস্থাকে সেটি জানানো হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন, শিল্প ও বাণিজ্য প্রতিমন্ত্রী শ্রী হরদীপ সিং পুরী।